
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 68 


28 Ιανουάριου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τρόπος είσπραξης, απόδοσης και διαχείρισης του πο¬ 
σοστού πέντε τοις εκατό (5%) επί του αντιτίμου του 
εισιτηρίου των αγώνων ποδοσφαίρου, καλαθο¬ 
σφαίρισης, πετοσφαίρησης, υδατοσφαίρησης και 

χειροσφαίρισης. 1 

Έγκριση υπερωριακής απασχόλησης υπαλλήλων της 
Περιφερειακής Υπηρεσίας της Γεν. Γραμ. Εμπορί¬ 
ου του Υπουργείου Ανάπτυξης. 2 

Καθορισμός αμοιβής των μελών της Επιτροπής υλο¬ 
ποίησης της δράσης «Προτάσεις για προσαρμογή 
διατομών χρήσης και εγκατάστασης οδικών ση¬ 
ράγγων στις Ελληνικές συνθήκες», στα πλαίσια του 


έτους ποιότητας. 3 

Καθορισμός μηνιαίας αποζημίωσης μελών τριμελών 

επιτροπών ΔΙΚΑΤΣΑ. 4 

Καθιέρωση με αμοιβή υπερωριακής εργασίας στο 

προσωπικό των Ιδρυμάτων Κοιν. Πρόνοιας. 5 

Έγκριση ωρών υπερωριακής απασχόλησης πέντε 
υπαλλήλων της Δ/νσης Προστασίας καιΑγωγής Οι¬ 
κογένειας και Παιδιού του Υπουργείου Υγείας και 
Πρόνοιας. 6 


Τροποποίηση και συμπλήρωση της 1074/13.1.1998 
Κοινής Απόφασης Υπουργών Εσωτ., Δημ. Δ/σης και 
Αποκέντρωσης και Εργασίας και Κοινωνικών Ασφα¬ 
λίσεων, σχετικά με την συγκρότηση ομάδων διοίκη¬ 
σης, υποστήριξης και παρακολούθησης του έργου 
«Δημιουργία Εθνικών Γενικών Μητρώων ασφαλι¬ 
σμένων, εργοδοτών και συνταξιούχων» (ΕΜΑΕΣ) 
και απόδοσης του Αριθμού Μητρώου Κοινωνικής 


Ασφάλισης (ΑΜΚΑ) που είναι ενταγμένο στο Ε.Π. 

«ΚΛΕΙΣΘΕΝΗΣ». 7 

Αποδοχή παραίτησης ενός τακτικού μέλους από το Δι¬ 
οικητικό Συμβούλιο του Ταχυδρομικού Ταμιευτηρί¬ 
ου και διορισμός νέου. 8 

*Έγκριση μίσθωσης οικημάτων για στέγαση των Προϊ¬ 
σταμένων των Γραφείων Τύπου Τέλ Αβίβ, Βερολί¬ 
νου και Σκοπιών. (Αναδημοσίευση). 9 


ΑΠΟΦΑΣΕΙ Σ 

Αριθ. 1004181/1873/10/Δ.Τ. & Ε.Φ. (1) 

Τρόπος είσπραξης, απόδοσης και διαχείρισης του ποσο¬ 
στού πέντε τοις εκατό (5%) επί του αντιτίμου του εισι¬ 
τηρίου των αγώνων ποδοσφαίρου, καλαθοσφαίρισης, 
πετοσφαίρισης, υδατοσφαίρισης και χειροσφαίρισης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΠΟΛΙΤΙΣΜΟΥ, 
ΕΜΠΟΡΙΚΗΣ ΝΑΥΤΙΛΙΑΣ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

α. Τις διατάξεις της περίπτωσης α της παραγράφου 5 
του άρθρου 41 του Ν. 2725/1999 «Ερασιτεχνικός και 
Επαγγελματικός αθλητισμός και άλλες διατάξεις» (ΦΕΚ Α 
121 ). 

β. Τις διατάξεις του Ν.Δ. 356/74 περί κώδικα είσπραξης 
Δημοσίων Εσόδων (ΚΕΔΕ). 

γ. Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ Α137), το οποίο 
προστέθηκε με το άρθρο 27του Ν. 2081/1992 (ΦΕΚ Α154) 
και αντικαταστάθηκε με το άρθρο 1 του Ν. 2469/1997 
(ΦΕΚ Α 38). 

δ. Τις διατάξεις της παραγράφου 3 του άρθρου 22 του 
Ν. 2362/1995 «Περί Δημοσίου Λογιστικού Ελέγχου των 
δαπανών του Κράτους και άλλες διατάξεις» (ΦΕΚ Α 247). 

ε. Την 1107147/1239/0006Α/4.10.1996 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών (ΦΕΚ Β 922). 

στ. Την ΥΠΠΟ/ΓΝΟΣ 47968/9.10.1996 απόφαση του 
Πρωθυπουργού και του Υπουργού Πολιτισμού «Ανάθεση 
αρμοδιοτήτων στον Υφυπουργό Αθλητισμού Ανδρέα 
Φούρα» (ΦΕΚ Β 937). 

ζ. Τη διαπίστωση ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού, αποφασίζουμε: 

1. Για την είσπραξη, απόδοση και διαχείριση του προ- 
βλεπόμενου από τη διάταξη της περίπτωσης α της παρα¬ 
γράφου 5 του άρθρου 41 του Ν. 2725/1999 ποσοστού πέ¬ 
ντε τοις εκατό (5%) επί του αντιτίμου του εισιτηρίου των 

αγώνων ποδοσφαίρου, καλαθοσφαίρισης, πετοσφαίρι- 
σης, υδατοσφαίρισης και χειροσφαίρισης, το οποίο πε¬ 
ριέρχεται ως πόρος στα ασφαλιστικά Ταμεία του αστυνο¬ 
μικού προσωπικού (ΕΤΕΧ-ΤΑΥΑΠ), θα ακολουθείται η κα¬ 
τωτέρω διαδικασία. 

α. Πριν απάτη θεώρηση, από τις αρμόδιες ΔΟΥ, των εισι¬ 
τηρίων των ανωτέρω αγώνων θα προσδιορίζεται από τις 
ΔΟΥ επί του αντιτίμου των εισιτηρίων (ολικής αξίας) το ανα¬ 
λογούν ποσό της κράτησης πέντε τοις εκατό (5%) που πε¬ 
ριέρχεται ως πόρος υπέρ των ασφαλιστικών Ταμείων του 
Προσωπικού της Ελληνικής Αστυνομίας (ΕΤΕΧ και ΤΑΥΑΠ). 

β. Πριν από τη θεώρηση των εισιτηρίων πρέπει να κατα¬ 
τίθεται ισόποση παρακαταθήκη στη ΔΟΥ ή να παραδίδε- 
ται σ’αυτή ισόποση εγγυητική επιστολή νόμιμου πιστωτι¬ 
κού ιδρύματος που έχει από τις οικείες διατάξεις το δι¬ 
καίωμα αυτό. 

Ο τύπος και το περιεχόμενο της εγγυητικής επιστολής 
έχουν όπως το υπόδειγμα που επισυνάπτεται στην από¬ 
φαση αυτή, που αποτελεί παράρτημά της. 

Η εγγυητική επιστολή επιστρέφεται εφόσον εντός προ¬ 
θεσμίας δεκαπέντε (15) ημερών από την τέλεση του συ¬ 
γκεκριμένου αγώνα κατατεθεί στη ΔΟΥ το ακριβές ποσό 
της κράτησης που οφείλεται με βάση τα διατεθέντα εισι¬ 
τήρια. Σε αντίθετη περίπτωση η εγγυητική επιστολή κα¬ 
ταπίπτει. 

γ. Μετά την κατά περίπτωση κατάθεση του ποσού στη 
ΔΟΥ ή την κατάπτωση της εγγυητικής επιστολής, γίνεται 
εκκαθάριση και η κράτηση αποδίδεται από την ΔΟΥ στο 
ΕΤΕΧ, στο Λογαριασμό «Τρεχούμενοι Λογαριασμοί Νομι¬ 
κών Προσώπων και Ειδικών Υπηρεσιών» και κατατίθεται 
με έκδοση εντολών μεταφοράς στην Εθνική Τράπεζα της 
Ελλάδος (Λογαριασμός 040/546179-09). 

Το ΕΤΕΧ το οποίο καθίσταται αρμόδιο για τη διαχείριση 
της ανωτέρω κράτησης, θα αποδίδει στο τέλος κάθε οι¬ 
κονομικού έτους ποσοστό 32% στο ΤΑΥΑΠ. 

δ. Οι ΔΟΥ μετά από κάθε έκδοση εντολής μεταφοράς 
υποχρεούνται να γνωρίζουν στο ΕΤΕΧ, το ποσό που εισέ- 
πραξαν και απέδωσαν, αποστέλλοντας παράλληλα τα 
σχετικά αντίγραφα εκκαθαριστικών ξεχωριστά για κάθε 
αγώνα. 

ε. Η ανωτέρω διαδικασία θα τηρείται και όταν οι αγώνες 
των πιο πάνω αθλημάτων διεξάγονται στην περιοχή δικαι¬ 
οδοσίας του Λιμενικού Σώματος. Στην περίπτωση, όμως, 
αυτή το ποσοστό πέντε τοις εκατό (5%) επί του αντιτίμου 
των εισιτηρίων θα εισπράττεται υπέρ του Μετοχικού Τα¬ 
μείου Ναυτικού στο οποίο ασφαλίζεται το προσωπικό του 
Λιμενικού Σώματος, με έκδοση εντολών μεταφοράς στην 
Τράπεζα της Ελλάδος (Λογαριασμός 26304/6). 

2. Κατά την τέλεση των αγώνων θα διατίθενται αστυνο¬ 
μικοί ή λιμενικοί αντίστοιχα στις εισόδους των γηπέδων 
για το έλεγχο τυχόν εισόδου φιλάθλου χωρίς εισιτήριο. 

3. Κάθε άλλη προγενέστερη απόφαση για το ανωτέρω 
ρυθμιζόμενο θέμα καταργείται από την έναρξη ισχύος 
της παρούσας. 

4. Η παρούσα απόφαση να δημοσιευθεί στην Εφημερίδα 
της Κυβερνήσεως και να ισχύει από τη δημοσιεύσή της. 

Αθήνα, 4 Ιανουάριου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΦΥΠ. ΑΘΛΗΤΙΣΜΟΥ 

Γ. ΔΡΥΣ ΑΝΔΡ. ΦΟΥΡΑΣ 

ΕΜΠΟΡΙΚΗΣ ΝΑΥΤΙΛΙΑΣ ΔΗΜΟΣΙΑΣ ΤΑΞΗΣ 

ΣΤΑΥΡΟΣ ΣΟΥΜΑΚΗΣ ΜΙΧΑΗΛ ΧΡΥΣΟΧΟΪΔΗΣ 


ΠΑΡΑΡΤΗΜΑ Α' 

ΥΠΟΔΕΙΓΜΑ ΕΓΓΥΗΤΙΚΗΣ ΕΠΣΙΤΟΛΗΣ 
Ονομασία Τράπεζας 
Κατάστημα 

Ημερομηνία έκδοσης 
ΔΡΧ. 

ΠΡΟΣ 

ΕΠΙΚΟΥΡΙΚΟ ΤΑΜΕΙΟ 
τ. ΧΩΡ/ΚΗΣ (Ε.Τ.Ε.Χ) 

Βερανζέρου 13 
106 77-ΑΘΗΝΑ 

Ή 

ΜΕΤΟΧΙΚΟ ΤΑΜΕΙΟ 
ΝΑΥΤΙΚΟΥ (Μ.Τ.Ν.) 

Γλάδστωνος 1 
106 77-ΑΘΗΝΑ 

ΕΓΓΥΗΤΙΚΗ ΕΠΙΣΤΟΛΗ ΑΡΙΘ. 


Με την παρούσα εγγυώμεθα ανεπιφύλακτα και ανέκ¬ 
κλητα, παραιτούμενοι της ενστάσεως της διζήσεως, μέ¬ 


χρι του ποσού των . δρχ. υπέρ 

.Δ/νση.για την 


καταβολή στην αρμόδια Δ.Ο.Υ. ποσοστού 5%επίτου αντι¬ 
τίμου των εισιτηρίων του τελεσθησομένου αγώνα 

. (αναγράφεται το είδος του αγώνα], 

την (ημερομηνία), μεταξύ των ομάδων . 

., ως πόρος υπέρ του Ταμείου σας. 

Το ανωτέρω ποσό τηρούμε στη διάθεση σας και θα κα¬ 
ταβληθεί ολικά χωρίς καμία από μέρους μας αντίρρηση ή 
ένσταση και χωρίς να ερευνηθεί το βάσιμο ή μη της απαί¬ 
τησης (15) δεκαπέντε ημέρες από την τέλεση του συγκε¬ 
κριμένου αγώνα. 

Σε περίπτωση κατάπτωσης της εγγύησης καταβάλλεται 
το εκάστοτε ισχύον τέλος χαρτοσήμου. 

Η παρούσα ισχύει μέχρι την. 

Υποχρεούμεθα να παρατείνουμε την ισχύ της εγγύη¬ 
σης, ύστερα από απλό έγγραφο του Ταμείου σας, με την 
προϋπόθεση ότι το σχετικό αίτημά σας θα μας αποσταλεί 
πριν από την ημερομηνία λήξης της. 

Βεβαιώνεται υπεύθυνα ότι το ποσόν των εγγυητικών 
μας επιστολών, που έχουν δοθεί στο Δημόσιο και σε 
Ν.Π.Δ.Δ., συνυπολογίζοντας και το ποσόντης παρούσας, 
δεν υπερβαίνει το όριο των εγγυήσεων που έχουμε το δι¬ 
καίωμα να εκδίδουμε. 

Για την Τράπεζα 
(Υπογραφή) 


□ 


Αριθ. 2/94301/0022 (2) 

Έγκριση υπερωριακής απασχόλησης υπαλλήλων της Πε¬ 
ριφερειακής Υπηρεσίας της Γεν. Γραμ. Εμπορίου του 
Υπουργείου Ανάπτυξης. 


ΟΙ ΓΕΝΙΚΟΙ ΓΡΑΜΜΑΤΕΙΣ 
ΔΗΜΟΣ/ΚΗΣ ΠΟΛΙΤΙΚΗΣΤΟΥΥΠ. ΟΙΚΟΝΟΜΙΚΩΝ 
ΚΑΙ ΕΜΠΟΡΙΟΥ ΤΟΥΥΠ. ΑΝΑΠΤΥΞΗΣ 


Έχοντας υπόψη: 

1. Τις διατάξεις του άρθρου 15 του Ν. 2592/98 (ΦΕΚ 
57/Α/18.3.98). 

2. Την με αριθ. 399/8.3.99 (ΦΕΚ 198/Β/8.3.99 κοινή από¬ 
φαση του Πρωθυπουργού και του Υπουργού Ανάπτυξης 
«Ανάθεση αρμοδιοτήτων στους Υφυπουργούς Ανάπτυ¬ 
ξης». 

3. Την αρ. 1107147/1239/0006 Α /4.10.96 απόφαση του 
Πρωθυπουργού και Υπουργού Οικονομικών περί ανάθε¬ 
σης αρμοδιοτήτων στους Υφυπουργούς Οικονομικών. 

4. Την αριθ. 2/80345/0004/8.11.1999 απόφαση «Μεταβί¬ 
βαση εξουσίας υπογραφής σύμφωνα με το άρθρο 7 
παρ.1 του Ν. 1943/91». 

5. Τις υπηρεσιακές ανάγκες . 

6. Το γεγονός ότι από την απόφαση αυτή προκαλείται 
δαπάνη εκ δρχ. 15.000.000 σε βάρος του ειδικού λογα¬ 
ριασμού Μέτρων και Σταθμών και δεν βαρύνεται ο κρατι¬ 
κός προϋπολογισμός, αποφασίζουμε: 

1. Εγκρίνουμε για το από 1.1.2000 μέχρι 20.4.2000 χρο¬ 
νικό διάστημα την καθιέρωση υπερωριακής εργασίας μέ¬ 
χρι της 22ας βραδυνής για διακόσιους είκοσι (220) υπαλ¬ 
λήλους της Περιφερειακής Υπηρεσίας της Γεν. Γραμ. 
Εμπορίου του Υπουργείου Ανάπτυξης. 

2. Έργο των παραπάνω υπαλλήλων που θα εργασθούν 
υπερωριακά είναι ο έλεγχοςτων βυτιοφόρων αυτοκινήτων 
μεταφοράς και διανομής υγρών καυσίμων για την προ¬ 
στασία του καταναλωτικού κοινού απο τυχόν καταδολιεύ¬ 
σεις κατά τις παραδόσεις του πετρελαίου θέρμανσης. 

3. Ώρες μηνιαίας απασχόλησης κατ’ άτομο μέχρι πενή¬ 
ντα (50). 

4. Οι Προϊστάμενοι των Περιφερειακών Υπηρεσιών της 
Γεν. Γραμ. Εμπορίου εξουσιοδοτούνται για την σύσταση 
συνεργείων υπερωριακής απασχόλησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 2000 
Οι Γ ενικοί Γ ραμματείς 

Δημοσιονομικής Πολιτικής Εμπορίου 

Υπ. Οικονομικών Υπ. Ανάπτυξης 

ΙΩΑΝΝΗΣ ΚΟΥΣΟΥΛΑΚΟΣ Σ. ΑΓΓΕΛΟΥΔΗΣ 

□ 

Αριθ. 2/93982/0022 (3) 

Καθορισμός αμοιβής των μελών της Επιτροπής υλοποίη¬ 
σης της δράσης «Προτάσεις για προσαρμογή διατο- 
μών χρήσης και εγκατάστασης οδικών σηράγγων σπς 
Ελληνικές συνθήκες», στα πλαίσια του έτους ποιότη¬ 
τας. 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΔΗΜΟΣ/ΚΗΣ ΠΟΛΙΤΙΚΗΣ ΤΟΥ ΥΠ. ΟΙΚΟΝΟΜΙΚΩΝ 
ΚΑΙ ΔΗΜΟΣΙΩΝ ΕΡΓΩΝ ΤΟΥ ΥΠ. ΠΕ.ΧΩ.Δ.Ε. 

Έχοντας υπόψη: 

1 Τις διατάξεις της παρ. 2 του άρθρου 5 του Ν. 
2229/1994 (ΦΕΚΑ' 138). 

2 Τις διατάξεις του άρθρου 3 του Ν. 1256/1982 (ΦΕΚ 
Α'65). 

3. Τις διατάξεις του άρθρου 19 του Ν. 2470/1997 (ΦΕΚ 
Α' 40). 

4. Τις διατάξεις της παρ. 2 του άρθρου δωδέκατου του 
Ν. 2338/1995 (ΦΕΚΑ'202). 

5. Τη με αριθ. 2022002/2747/0022/4.4.97 έγγραφο του 
Γ.Λ. Κ. με το οποίο δίνονται οδηγίες για την εφαρμογή των 
διατάξεων του Ν. 2470/97. 

6. Το με αριθ. 983220264/23.4.98 έγγραφο των Ευρω¬ 
παϊκών Κοινοτήτων σχετικά με το επιλέξιμο της δαπάνης 
αποζημίωσης μελών επιτροπών. 


7 Την με αριθμό ΔΕΕ/006/9.1.98 απόφαση συγκρότη¬ 
σης της επιτροπής για το συντονισμό των δράσεων του 
έτους ποιότητας καθώς και των αποφάσεων συμπλήρω¬ 
σης της ανωτέρω επιτροπής (ΔΕΕ/025/18.2.98, 
ΔΕΕ/76/13.5.98, Γ.Λ.Π.ΔΕ./οικ/66/ΦΕΠ/7.798). 

8 Την με αριθμό ΔΕΕ/066/23.4.98 απόφαση έγκρισης 
προγράμματος δράσεων της ΓΓΔΕ κατά τη διάρκεια του 
έτους ποιότητας. 

9. Την με αριθμό ΔΕΕ/067/23.4.98 απόφαση ορισμού ει¬ 
σηγητών και συντονιστών των δράσεων της ΓΓ ΔΕ κατά τη 
διάρκεια του έτους ποιότητας. 

10. Την με αριθμό οικ./57/ΦΕΠ/25.6.98 απόφαση 
(Γ.Δ.Π.Δ.Ε.) συμπλήρωσης όρων και υποχρεώσεων των 
οργάνων υλοποίησης των δράσεων του έτους ποιότητας. 

11. Την εισήγηση του φορέα υλοποίησης της εν θέματι 
δράσεως. 

12. Την με αριθ. Πρωτ. Οικ. 2402/ΓΘ 10/31.12.98 από¬ 
φαση του Υφυπουργού ΠΕΧΩΔΕ Χρ. Βερελή για τη σύ¬ 
σταση, συγκρότηση και ορισμό των μελών της Επιτροπής 
για την υλοποίηση της ανωτέρω δράσης του Έτους Ποιό¬ 
τητας με προθεσμία τεσσάρων (4) μηνών. 

13. Το με αριθ. Δ 14/30127/18.3.99 έγγραφο του Γενι¬ 
κού Γραμματέα ΓΓΔΕ με το οποίο δίδονται πληροφορίες 
για τις αμοιβές και τη λειτουργία των Επιτροπών του 
Έτους Ποιότητας. 

14. Τις διατάξεις του αρ.40 του Ν. 849/78, όπως συ¬ 
μπληρώθηκε με το αρ. 8 του Ν. 2129/93 (ΦΕΚ. 57/Α). 

15. Τις διατάξεις του αρ. 22 παρ.3του Ν. 2362/95 (ΦΕΚ. 
247 Α). 

16. Τις διατάξειςτου αρ. 29 Α του Ν. 1558/85, όπως προ¬ 
στέθηκε με το αρ. 27 του Ν.2081/92 και αντικαταστάθηκε 
με το αρ. 1 του Ν.2469/97. 

17. Την αρ. 2/74260/0004/15.10.99(ΦΕΚ. 1925/Β/ 
25.10.99) κ.υ.α. με θέμα «Μεταβίβαση εξουσίας υπογρα¬ 
φής σύμφωνα με το άρθ. 7 παρ. 1 του Ν. 1943/91». 

18. Το με αριθ. 2556/16.12.99 έγγραφο του Προέδρου 
της εν θέματι επιτροπής με το οποίο υποβλήθηκε το πόρι¬ 
σμα της επιτροπής στον Γ ενικό Γ ραμματέα ΥΠΕΧΩΔΕ και 
πρόεδρο της επιτροπής του έτους ποιότητας. 

19. Το Π.Δ. 81/21.4.99 (ΦΕΚ 92Δ/11.5.99) με το οποίο 
συμπληρώνονται οι διατάξεις του Π Δ. 428/95 για τη λει¬ 
τουργία κ.λ.π. της Γ.Δ.Π.Δ. Ε. 

Επειδή: 

1. Σύμφωνα με τις διατάξεις της παρ. 2 του άρθρου δω¬ 
δέκατου του Ν. 2338/95, στις περιπτώσεις συγκρότησης 
επιτροπών, για επεξεργασία ειδικών θεμάτωντης ΓΓΔΕ οι 
δαπάνες των σχετικών αμοιβών βαρύνουν τις πιστώσεις 
του έργου που προσδιορίζεται με την απόφαση συγκρό¬ 
τησης των επιτροπών αυτών. 

2. Στην ανωτέρω αριθ. Πρωτ. Οικ 2402/ΓΘ 10/31.12.98 
απόφαση συγκρότησης των μελών της Επιτροπής, ορίζε¬ 
ται ότι η δαπάνη για τις αμοιβές των μελών της Επιτροπής 
θα καλυφθεί από τις πιστώσεις των ενάριθμων έργων 
9471506 της ΣΑΕ 071 /2 και 67102 της ΣΑΕ 071. 

3. Σύμφωνα με την αριθ. 2402/ΓΘ 10/31.12.98 απόφαση 
του ΥΠΕΧΩΔΕ της ΓΓΔΕτο κόστος της ανωτέρω δράσης 
ορίσθηκε στο ποσό των 8.000.000 δραχμών. 

4 Σύμφωνα και με τα αναφερόμενα στο πόρισμα της 
Επιτροπής, αυτή επεξεργάσθηκετα διάφορα αντικείμενα 
τόσο κατ’ ιδίαν ένα έκαστο των μελών όσο και σε κοινές 
συνεδριάσεις αυτής. 

5. Η Επιτροπή αποτελείται τόσο από δημόσιους λει¬ 
τουργούς όσο και ελεύθερους επαγγελματίες (Μη αμι- 

γης) και εργάσθηκε εκτός ωραρίου Υπηρεσίας για την 
διαμόρφωση των προτάσεώντης (πόρισμα) σε περισσό¬ 
τερο από τέσσερις μήνες, χρονικό διάστημα που όριζε η 
απόφαση, αποφασίζουμε: 

1. Καθορίζουμε αμοιβή για τα μέλη της Επιτροπής, τον 
Πρόεδρο αυτής και την Γραμματέα για τετράμηνο απα¬ 
σχόληση αυτής ως παρακάτω: 

Ι.α. Για τον Πρόεδρο και τα μέλη της Επιτροπής εκατόν 
τριάντα πέντε χιλιάδες (135.000) μηνιαίως και συνολικά 
για έναν έκαστο πεντακόσιες σαράντα χιλιάδες (540.000) 
δραχμές. 

1 ,β. Για την γραμματέα της Επιτροπής Αριστέα Ζώτου 
εκατόν είκοσι πέντε χιλιάδες δραχμές (125.000) μηνιαίως 
και συνολικά πεντακόσιες χιλιάδες (500.000) δραχμές. 

2. Εγκρίνουμε συνολική πίστωση για την κάλυψη των 
ανωτέρω δαπανών ποσό τεσσάρων εκατομμυρίων διακο- 
σίων ογδόντα χιλιάδων (4.280.000) δραχμών. 

3. Κατανέμουμε την ανωτέρω δαπάνη στα ενάριθμα έρ¬ 
γα ως κατωτέρω: 

3. α. Σε βάρος των πιστώσεων του εν έργου 9471506 της 
ΣΑΕ 071/2 το ποσό του ενός εκατομμυσίου ογδόντα χι¬ 
λιάδων δρχ. (1.080.000) για ην κάλυψη της αμοιβής των 
παρακάτω μελών (ιδιώτες): 

Τσατσανίφος Χρήστος 540.000 δρχ. 

Καβουλάκος Νικόλαος 540.000 δρχ. 

1.080.000 δρχ 

3. β. Σε βάρος των πιστώσεων του έργου 67102 της ΣΑΕ 
071 το ποσό τωντριών εκατομμυρίων διακοσίων χιλιάδων 
(3.200.000) δρχ. για την κάλυψη των αμοιβών των παρα¬ 
κάτω μελών, Δημοσίων Υπαλλήλων ήτοι: 

α. Τσουλούπας Χαράλαμπος (540.000) Δρχ. 

β. Μερεντίτης Βασίλειος (540.000) Δρχ. 

γ. Γεωργίου Δημήτριος (540.000) Δρχ. 

δ. Παπαγιάννη Ελένη (540.000) Δρχ. 

ε. Κουτσούκος Κων/νος (540.000) Δρχ. 

ζ. Ζώτου Αριστέα, (500.000) Δρχ. 

Άθροισμα (3.200.000) Δρχ. 

4. Εγκρίνουμε όπως η καταβολή των ανωτέρω αμοιβών 
και δαπανών γίνει όπως οι Δ/ξεις ορίζουν με ευθύνη της 
Δ/νσης Δ11 του ΥΠΕΧΩΔΕ και από υπόλογο που αυτή θα 
ορίσει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,14 Ιανουάριου 2000 
Οι Γ ενικοί Γ ραμματείς 

Δημοσιονομικής Πολιτικής Δημοσίων Έργων 

Υπ. Οικονομικών Υπ. ΠΕ.ΧΩ.Δ.Ε. 

ΙΩΑΝΝΗΣ ΚΟΥΣΟΥΛΑΚΟΣ I. ΧΡΥΣΙΚΟΠΟΥΛΟΣ 

□ 

Αριθ. 2/91768/0022 (4) 

Καθορισμός μηνιαίας αποζημίωσης μελών τριμελών επι¬ 
τροπών ΔΙΚΑΤΣΑ. 


ΟΙ ΓΕΝΙΚΟΙ ΓΡΑΜΜΑΤΕΙΣ 
ΔΗΜΟΣ/ΚΗΣ ΠΟΛΙΤΙΚΗΣ ΤΟΥ ΥΠ. ΟΙΚΟΝΟΜΙΚΩΝ 
ΚΑΙ ΤΟΥ ΥΠ. ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 5 παρ. 3 του Ν.741/77 «πε¬ 
ρί συστάσεως τον ΔΙΚΑΤΣΑ» και του άρθρου 19 του Ν. 
2470/97. 

2. Το αριθμ. 384/4.6.1999 απόσπασμα του Διοικητικού 
Συμβουλίου του ΔΙΚΑΤΣΑ. 


3. Το αριθμ. 14144/9.8.1999 έγγραφο του ΔΙΚΑΤΣΑ. 

4. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΔΙΚΑΤΣΑ ύφους 74.520.000 δρχ. περίπου ετησίως. 
Για την ανωτέρω δαπάνη θα εγγράφει πίστωση ύψους 
74.520.000 δρχ. στον Κ.Α.Ε. 0264 του προϋπολογισμού 
του ΔΙΚΑΤΣΑ οικον. έτους 1999-2000. 

5. Την αριθμ. 1107147/1239/0006Α/4.10.96 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

6. Την αριθ. 2/74260/0004/15.10.99 (ΦΕΚ 1925/Β7 
25.10.99) Κ.Υ.Α. περί μεταβίβασης εξουσίας υπογραφής 
στους Γενικούς Γραμματείς των Υπουργείων, αποφασί¬ 
ζουμε: 

Καθορίζουμε την μηνιαία αποζημίωση των μελών των 
τριμελών επιτροπών του ΔΙΚΑΤΣΑ σε 45.000 δρχ. για κά¬ 
θε μέλος. 

Ο αριθμός των συνεδριάσεων των ανωτέρων οργάνων 
δεν μπορεί να υπερβαίνει τις τρεις (3) κατά μήνα και η 
διάρκεια της κάθε συνεδρίας τις πέντε (5) ώρες. 

Σε περίπτωση μη συμμετοχής μέλους σε όλεςτις πραγ- 
ματοποιηθείσες κατά μήνα συνεδριάσεις ή αναπλήρω- 
σης, η αντίστοιχη μηνιαία αποζημίωση θα είναι ανάλογη 
του αριθμού των συνεδριάσεων στις οποίες συμμετείχε. 

Εάν σε κάποιο μήνα δεν πραγματοποιηθούν καθόλου 
συνεδριάσεις από κάποιο από τα μέλη μιας εππροπής δεν 
καταβάλλεται αποζημίωση στο μέλος της επιτροπής αυ¬ 
τής για τον μήνα αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,14 Ιανουάριου 2000 
Οι Γ ενικοί Γ ραμματείς 

Δημοσιονομικής Πολιτικής Υπ. Εθνικής Παιδείας 
Υπ. Οικονομικών και θρησκευμάτων 

ΙΩΑΝΝΗΣ ΚΟΥΣΟΥΛΑΚΟΣ ΑΓΓ. ΖΗΣΙΜΟΠΟΥΛΟΣ 

□ 

Αριθ. 2/93472/0022 (5) 

Καθιέρωση με αμοιβή υπερωριακής εργασίας στο 
προσωπικό των Ιδρυμάτων Κοιν. Πρόνοιας. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΟΝΟΜΙΚΗΣ 
ΠΟΛΙΤΙΚΗΣ ΤΟΥ ΥΠΟΥΡΓΕΙΟΥ ΟΙΚ/ΚΩΝ ΚΑΙ Η ΓΕΝΙΚΗ 
ΓΡΑΜΜΑΤΕΑΣ ΤΟΥ ΥΠΟΥΡΓΕIΟΥ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 15 του Ν. 2592/98 (ΦΕΚ 
57/98/τ.Α'). 

2. Το γεγονός της επί 24ώρου λειτουργίας των Ιδρυμά¬ 
των Κοιν. Πρόνοιας. 

3. Το γεγονός ότι από τις διατάξεις της απόφασης αυτής 
προκαλείται δαπάνη ποσού περίπου 160.000.000 δρχ. σε- 
βάροςτου προϋπολογισμού των Ιδρυμάτων Κοιν. Πρόνοιας. 

4 Την αριθμ. 1107147/1239/0006Α/4.10.1996 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

5.Την αριθ. 2/80345/0004/8.11.1999 κοινή υπουργική 
απόφαση μεταβίβασης αρμοδιοτήτων, αποφασίζουμε: 

Εγκρίνουμε τη καθιέρωση υπερωριακής εργασίας με 
αμοιβή αποκλειστικά και μόνο για νοσηλευτικό, παράία- 
τρικό τεχνικό και λοιπό προσωπικό των Ν.Π.Δ.Δ. τομέα 

Πρόνοιας του Υπουργείου Υγείας και Πρόνοιας που απα¬ 
σχολείται σε βάρδιες μισή (1/2) ώρα την ημέρα στον κα¬ 
θένα για το χρονικό διάστημα από 1.1.2000 μέχρι 
31.12.2000, για την ομαλή και απρόσκοπτη λειτουργία σε 
24ωρη βάση. 

Οι υπερωρίες χορηγούνται σε αριθμό προσωπικού ίσο 
προς το προσωπικό που απασχολείται σε βάρδια. 

Η υπερωριακή απασχόληση ορίζεται όπως παρέχεται 
μετά τη λήξη του κανονικού ωραρίου των υπαλλήλων κά¬ 
θε βάρδιας. 

Η ωριαία αποζημίωση του ανωτέρω προσωπικού ορίζε¬ 
ται σύμφωνα με τις διατάξεις του άρθρου 15 του 
Ν.2592/98 (ΦΕΚ57/98/τ.Α'). 

Οι αποφάσειςτων οικείων οργάνωντωνΝ. Π. Δ.Δ. για την 
ονομαστική κατανομή του προσωπικού σε βάρδιες, κοι¬ 
νοποιούνται στην Δ/νση Προσωπικού του Υπουργείου 
Υγείας και Πρόνοιας και στη Δ22 Μισθολογίου του Γενι¬ 
κού Λογιστηρίου του Κράτους. 

Η δαπάνη για την πληρωμή της ανωτέρω αποζημίωσης 
δεν μπορεί σε καμμιά περίπτωση να υπερβεί το ύψος των 
πιστώσεων του προϋπολογισμού του κάθε Ν.Π.Δ.Δ. για 
την αιτία αυτή, με ευθύνη της διοίκησης του κάθε 
Ν.Π.Δ.Δ. μη επιτρεπομένηςτης μεταβολής των ανωτέρω 
πιστώσεων είτε με τροποποίηση του προϋπολογισμού με 
χορήγηση συμπληρωματικών κονδυλίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιανουάριου 2000 
Οι Γ ενικοί Γ ραμματείς 
Δημοσιονομικής Υπουργείου 

Πολιτικής Υγείας και Πρόνοιας 

Υπουργείου Οικονομικών 

I. ΚΟΥΣΟΥΛΑΚΟΣ ΙΩΑΝΝΑ ΠΑΝΟΠΟΥΛΟΥ 

□ 

Αριθμ. 2/94393/0022 (6) 

Έγκριση ωρών υπερωριακής απασχόλησης πέντε υπαλ¬ 
λήλων της Δ/νσης Προστασίας και Αγωγής Οικογένει¬ 
ας και Παιδιού του Υπουργείου Υγείας και Πρόνοιας. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΟΝΟΜΙΚΗΣ 
ΠΟΛΙΤΙΚΗΣ ΤΟΥ ΥΠΟΥΡΓΕΙΟΥ ΟΙΚ/ΚΩΝ ΚΑΙ Η ΓΕΝΙΚΗ 
ΓΡΑΜΜΑΤΕΑΣ ΤΟΥ ΥΠΟΥΡΓΕΙΟΥ ΥΓΕΙΑΣ ΚΑΙ ΠΡΟΝΟΙΑΣ 
Έχοντας υπόψη: 

1. Τις διατάξεις του Ν. 2470/97 άρθρο 18, όπως αντικα- 
ταστάθηκε από το άρθρο 15 του Ν. 2592/98. 

2. Το γεγονός ότι από την απόφαση αυτή θα προκληθεί 
δαπάνη ύψους 720.000 δρχ. περίπου, η οποία θα καλυ¬ 
φθεί από τις πιστώσεις του Προϋπολογισμού τρέχοντος 
οικονομικού έτους και ειδικότερα από το Φ. 110 και τον 
ΚΑΕ 0511. 

3. Την ανάγκη υπερωριακής απασχόλησης των υπαλλή¬ 
λων που υπηρετούν στη Δ/νση Προστασίας και Αγωγής 
Οικογένειας και Παιδιού, του Υπουργείου Υγείας και Πρό¬ 
νοιας, λόγω αυξημένων υπηρεσιακών αναγκών. 

4. Την αριθμ. 1107147/1239/0006Α/4.10.1996 Κοινή 
Απόφαση με θέμα «Ανάθεση αρμοδιοτήτων του Υπουρ¬ 
γού Οικονομικών στους Υφυπουργούς Οικονομικών». 

5. Την 2/80345/0004/8.11.1999 (ΦΕΚ2040/19.11.1999τ. 
Β') κοινή Απόφαση Μεταβίβασης εξουσίας υπογραφής 
σύμφωνα με το άρθρο 7 παρ. 1 του Ν. 1943/91», αποφα¬ 
σίζουμε: 

Εγκρίνουμε την υπερωριακή απασχόληση πέντε (5) 
υπαλλήλων που υπηρετούν στην Διεύθυνση Προστασίας 


και Αγωγής Οικογένειας και Παιδιού του Υπουργείου Υγεί¬ 
ας και Πρόνοιας και θα απασχοληθούν μέχρι εξήντα (60) 
ώρες ο καθένας για υπερωριακή απογευματινή εργασία, 
για το χρονικό διάστημα από 1.12.1999 έως 31.12.1999. 

Η υπερωριακή απασχόληση των ανωτέρω υπαλλήλων 
κρίνεται απολύτως αναγκαία προκειμένου να προβούν 
στην επεξεργασία του Προεδρικού Διατάγματος «Οργα¬ 
νισμός του Εθνικού Οργανισμού Κοινωνικής Φροντίδας» 
στα πλαίσια του Ν. 2646/98, καθώς και στην έκδοση και 
άλλων Προεδρικών Διαταγμάτων και Υπουργικών Αποφά¬ 
σεων που προβλέπονται στον ανωτέρω νόμο. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή και 
κατά τις ώρες από 15.00'μ.μ.-1 Θ.ΟΟ' μ.μ. 

Υπεύθυνος για την παρακολούθηση και τον έλεγχο 
πραγματικής παροχής της υπερωριακής απασχόλησης 
ορίζεται η Προϊσταμένη της Δ/νσης Προστασίας και Αγω¬ 
γής Οικογένειας και Παιδιού Ελένη Πέτση. 

Η δαπάνη που προκύπτει από την ανωτέρω υπερωρια- 
κή εργασία δεν υπερβαίνει το ύψος της εγγεγραμμένης 
πίστωσης προϋπολογισμού οικονομικού έτους 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 1999 
Οι Γ ενικοί Γ ραμματείς 
Δημοσιονομικής Υπουργείου 

Πολιτικής Υγείας και Πρόνοιας 

Υπουργείου Οικονομικών 

I. ΚΟΥΣΟΥΛΑΚΟΣ ΙΩΑΝΝΑ ΠΑΝΟΠΟΥΛΟΥ 

□ 

Αριθμ. Γ5/1224 (7) 

Τροποποίηση και συμπλήρωση της 1074/13.1.1998 Κοι¬ 
νής Απόφασης Υπουργών Εσωτ., Δημ. Δ/σης και Απο¬ 
κέντρωσης και Εργασίας και Κοινωνικών Ασφαλίσεων, 
σχετικά με την συγκρότηση ομάδων διοίκησης, υπο¬ 
στήριξης και παρακολούθησης του έργου «Δημιουρ¬ 
γία Εθνικών Γ ενικών Μητρώων ασφαλισμένων, εργο¬ 
δοτών και συνταξιούχων» (ΕΜΑΕΣ) και απόδοσης του 
Αριθμού Μητρώου Κοινωνικής Ασφάλισης (ΑΜΚΑ) 
που είναι ενταγμένο στο Ε.Π. «ΚΛΕΙΣΘΕΝΗΣ». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ ΚΑΙ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Ι.Τηνπαρ. 18του άρθρου 18του Ν. 2503/97 (107/Α) «Δι¬ 
οίκηση οργάνωση, στελέχωση της περιφέρειας, ρύθμιση 
θεμάτωνγιατηντοπική αυτοδιοίκηση και άλλες διατάξεις». 

2. Τις διατάξειςτου άρθρου 83του Ν. 2084/92 (165/Α) «Ανα¬ 
μόρφωση της Κοινωνικής Ασφάλισης και άλλες διατάξεις». 

3. Τις διατάξειςτου Π.Δ/τος 372/95 (201/Α) «Μεταφορά 
της Γ.Γ.Κ.Α. από το Υπουργείο Υγείας, Πρόνοιας & Κοιν. 
Ασφαλίσεων στο Υπουργείο Εργασίας». 

4. Τις διατάξειςτου Π.Δ/τος 377/25.9.1996 (244/Α) «Διορι¬ 
σμός Υπουργών, Αναπληρωτή Υπουργού και Υφυπουργών». 

5. Την 1074/13.1.1998 (34/Β) Κοινή Υπουργική Απόφα¬ 
ση «Συγκρότηση ομάδων διοίκησης, υποστήριξης και πα¬ 
ρακολούθησης του έργου (ΕΜΑΕΣ) & (ΑΜΚΑ) που είναι 
ενταγμένο στο Ε.Π. «ΚΛΕΙΣΘΕΝΗΣ». 

6. Το 1322/Φ10150/14.12.1999 έγγραφο της Δ/νσης 
Μηχανογραφικών Εφαρμογών. 

7. Το άρθρο 19του Ν. 2470/97 (40/Α) «Αναμόρφωση μι¬ 
σθολογίου προσ/κού της Δημ. Διοίκησης και άλλες συνα¬ 
φείς διατάξεις». 

8. Το γεγονός ότι από τις διατάξεις της Απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τροποποιούμε και συμπληρώνουμε την 1074/13.1.1998 
κοινή Υπουργική Απόφαση συγκρότηση ομάδων διοίκη¬ 
σης, υποστήριξης και παρακολούθησης του έργου (ΕΜΑ- 
ΕΣ) & (ΑΜΚΑ) που είναι ενταγμένο στο Ε.Π. «ΚΛΕΙΣΘΕ¬ 
ΝΗΣ» ως εξής: 

Α. Στην Επιτροπή Διοίκησης του έργου ΕΜΑΕΣ & ΑΜΚΑ 
διορίζουμε, γραμματέα τον Καρδαρά Γεώργιο υπάλληλο 
του ΚΗΥΚΥ με διάθεση στην Δ/νση Μηχανογραφικών 
Εφαρμογών της Γ.Γ.Κ.Α. 

Β. Στην ομάδα εργασίας για την υποστήριξη του έργου 
«Μελέτη-Κατασκευή Δικτύου Κοινωνικής Ασφάλισης» 
διορίζουμε γραμματέα την Παντιέρη Δήμητρα υπάλληλο 
της Γ.Γ.Κ.Α. 

Γ. Στην ομάδα εργασίας για την υποστήριξη του έργου 
Απογραφής των παλαιών συνταξιούχων του έργου ΑΜ- 
ΚΑ-ΕΜΑΕΣ διορίζουμε, γραμματέα την Αργύρη Σωτηρία, 
υπάλληλο της Γ.Γ.Κ.Α. 

Δ. Στην ομάδα εργασίας για την υποστήριξη του έργου 
Απογραφής των παλαιών ασφαλισμένων του έργου ΑΜ- 
ΚΑ-ΕΜΑΕΣ διορίζουμε μέλη τους Υπλγό (ΔΤ) Σαχινίδη 
Αθανάσιο Επιτελή ΔΙΔΥΠ εκπρόσωπο του ΓΕΕΘΑ και τον 
πλοίαρχο Λ.Σ. X. Δαούση εκπρόσωπο του Λιμενικού σε 
αντικατάσταση αντίστοιχα των Βασιλάρα Κων/νου και 
Αθαν. Λιλάκου και γραμματέα τον Ψυχοπαιδόπουλο Ευ¬ 
άγγελο υπάλληλο της Γ.Γ.Κ.Α. 

Ε. Στην ομάδα Δημοσιότητας του έργου αποχωρεί ο 
Καρδαράς Γεώργιος λόγω διορισμού του στην Επιτροπή 
Διοίκησης του έργου ΕΜΑΕΣ & ΑΜΚΑ. 

Γραμματέατης ομάδας Δημοσιότητας του έργου διορί¬ 
ζουμε την Αγγελάρα Μαρία, υπάλληλο της Γ.Γ.Κ.Α. 

ΣΤ. Οι ομάδες Εκπαίδευσης και Γραμματειακής Υπο¬ 
στήριξης καταργούνται. 

Ζ. Η θητεία της Επιτροπής Διοίκησης και των ομάδων 
εργασίας παρατείνεται για το χρονικό διάστημα 1.1.2000 
έως 31.12.2000. 

Κατά τα λοιπά ισχύει η 1074/31.1.1998 Κοινή Υπουργική 
Απόφαση όπως τροποποιήθηκε με την 289/99 όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2000 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΚΑΙ ΑΠΟΚΕΝΤΡΩΣΗΣ ΑΣΦΑΛΙΣΕΩΝ 

ΒΑΣΩ ΠΑΠΑΝΔΡΕΟΥ ΜΙΛΤ. ΠΑΠΑΪΩΑΝΝΟΥ 

□ 

Αριθμ. 234/3 (8) 

Αποδοχή παραίτησης ενός τακτικού μέλους από το Διοι- 
ητικό Συμβούλιο του Ταχυδρομικού Ταμιευτηρίου και 
διορισμός νέου. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α.Του άρθρου 13του Ν.2690/1999 (Φ.Ε.Κ.45 Α/99) «Κύ¬ 
ρωση του Κώδικα Διοικητικής Διαδικασίας και άλλες δια¬ 
τάξεις». 


β.Του άρθρου 4 του Π.Δ. 366/96 (Φ.Ε.Κ. 236 Α' 796) 
«Οργανισμός του Ταχυδρομικού Ταμιευτηρίου». 

γ. Του άρθρου 29 Ατού Ν.1558/85(137 Α') «Κυβέρνηση 
και Κυβερνητικά όργανα» όπως το άρθρο αυτό προστέ¬ 
θηκε με το άρθρο27του Ν. 2081/92 (154Α') καιαντικατα- 
στάθηκε με το άρθρο 1 παρ. 2 α'του Ν. 2469/97 (38 Α'). 

2. Την με αριθ. 93/13.2.1998 (Φ.Ε.Κ. 154 Β'/98) απόφασή 
μας «Διορισμός Προέδρου, Αντιπροέδρου, Μελών και 
Γραμματέα του Διοικητικού Συμβουλίου του Ταχυδρομι¬ 
κού Ταμιευτηρίου» όπως τροποποιήθηκε και συμπληρώ¬ 
θηκε με τις οικ. 126/2.3.99 (Φ.Ε.Κ. 190 Β') και 14214/ 
67/14.5.99 (Φ.Ε.Κ. 897 Β') όμοιες. 

3. Την από 12.1.2000 αίτηση παραίτησης από τα κα- 
θήκοντά του ως τακτικού μέλους του Δ. Σ. του Ταχυ¬ 
δρομικού Ταμιευτηρίου, του Χρήστου Λαμπρίδη, Οικο¬ 
νομολόγου. 

4. Την ανάγκη της εύρυθμης λειτουργίας του Διοικητι¬ 
κού Συμβουλίου του Ταχυδρομικού Ταμιευτηρίου, απο¬ 
φασίζουμε: 

1. Αποδεχόμαστε την από 12.1.2000 παραίτηση του τα¬ 
κτικού μέλους Χρήστου Λαμπρίδη. 

2. Διορίζουμε, ως τακτικό μέλος τον Νικόλαο Καφε- 
ντζόπουλο, σε αντικατάσταση του παραιτηθέντος τακτι¬ 
κού μέλους ,Χρήστου Λαμπρίδη. 

3. Η θητεία του ορίζεται για τον υπόλοιπο χρόνο της 
τριετούς θητείας των μελώντου Διοικητικού Συμβουλίου, 
ο οποίος αρχίζει από τη δημοσίευση της απόφασης αυτής 
στην Εφημερίδα της Κυβερνήσεως και λήγει στις 
20.2.2001. Κατά τα λοιπά ισχύουν οι με αριθμούς 93/ 
13.2.98, οικ. 126/2.3.99 και 14214/67/14.5.99 αποφάσεις 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,14 Ιανουάριου 2000 

Ο ΥΠΟΥΡΓΟΣ 

ΑΝΑΣΤΑΣΙΟΣ ΜΑΝΤΕΛΗΣ 

□ 

Αριθμ. Α.Π.20158/Ζ/3004 (9) 

*'Εγκριση μίσθωσης οικημάτων για στέγαση των Προϊ¬ 
σταμένων των Γραφείων Τύπου Τέλ Αβίβ, Βερολίνου 
και Σκοπιών. (Αναδημοσίευση). 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΤΥΠΟΥ & ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του Π.Δ. 181/1994 (ΦΕΚ 116/Α/7.7.94) 
«Συγκρότηση της Γ ενικής Γ ραμματείας Τ ύπου και Πλη¬ 
ροφοριών σε Υπουργείο Τύπου και Μέσων Μαζικής Ενη¬ 
μέρωσης και καθορισμός των αρμοδιοτήτων του». 

2. Τις διατάξεις του Π.Δ.258/1993 «Περί Οργανισμού 
της Γενικής Γραμματείας Τύπου και Πληροφοριών του 
Υπουργείου Προεδρίας της Κυβέρνησης, όπως τροπο¬ 
ποιήθηκε με το Π.Δ. 171/1994 (ΦΕΚ 108/Α/6.7.94). 

3. Τις διατάξεις του άρθρου 6 παράγραφος 10 του 

Ν.506/1976 (ΦΕΚ354/Α/30.12.1976) «Περί ρυθμίσεως θε¬ 
μάτων τινών της Γ ενικής Γ ραμματείας Τ ύπου και Πληρο- 
φοριών». _ 

* Αναδημοσιεύεται διότι η αρχική δημοσίευση στο ΦΕΚ 
1933/27.10.99 τ.Β' έγινε από εσφαλμένο αντίγραφο που 
κατέθεσε το Υπ. Τύπου και Μ.Μ.Ε. 

4. Τις διατάξεις του άρθρου 22 του Ν. 2362/1995 «Περί 
Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις (ΦΕΚ 247/Α/27,11.1995). 

5. Τα Υπηρεσιακά Σημειώματα 517/20.5.99, 526/ 
24.5.99, 532/26.5.99 της Διεύθυνσης Υπηρεσιών Εξωτε¬ 
ρικού, από τα οποία προκύπτει η ανάγκη για μίσθωση κα¬ 
τοικιών προς στέγαση των Προϊσταμένων των Γραφείων 
ΤύπουΤέλΑβίβ, Βερολίνου και Σκοπιών λόγω των ειδικών 
οικιστικών συνθηκών που επικρατούν στις αντίστοιχες 
χώρες. 

6. Το γεγονός ότι, η δαπάνη που θα προκληθεί από την 
απόφαση αυτή σε βάρος του Προϋπολογισμού της Υπη¬ 
ρεσίας μας, ανέρχεται στο ποσό των δέκα πέντε εκατομ¬ 
μυρίων εξακοσίων τριάντα οκτώ χιλιάδων δραχμών 
(15.638.000) για το οικονομικό έτος 1999, και για τα επό¬ 
μενα πέντε (5) έτη το ποσό των εβδομήντα οκτώ εκατομ¬ 
μυρίων εκατόν ογδόντα οκτώ χιλιάδων (78.188.000), 
όπως προκύπτει από το υπ’ αριθμ. 38/17.12.1999 Υπηρε¬ 
σιακό Σημείωμα της Διεύθυνσης Οικονομικών Υπηρεσιών 
και θα καλυφθεί από τις πιστώσεις του ΚΑΕ 0813 του φ 47- 
110 οι οποίες θα ενισχύονται εφεξής από τις πιστώσεις 
του ΚΑΕ 5115. 


7. Την απόφαση αριθμ. 1107147/1239/006Α/14.10.97 
(ΦΕΚ 922/Β/7.10.1996) «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών», 
αποφασίζουμε: 

Εγκρίνουμε την μίσθωση οικημάτων για στέγαση των 
Προϊσταμένων των Γραφείων Τύπου Τέλ Αβίβ, Βερολίνου 
και Σκοπιών, λόγω των ειδικών οικιστικών συνθηκών που 
επικρατούν στις αντίστοιχες χώρες, προκειμένου να δια- 
σφαλισθεί η ευπρόσωπη, αξιοπρεπής και ισότιμη έναντι 
των ομολόγωντους παρουσία των Προϊσταμένων των Γ ρα¬ 
φείων αυτών, ως εκπροσώπωντου Ελληνικού Κράτους, για 
την αποτελεσματικότερη προβολή των ελληνικών απόψε¬ 
ων και της εν γένει εικόνας της χώρας μας στους διαμορ¬ 
φωτές της κοινής γνώμης στις χώρες αυτές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,18 Ιανουάριου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΤΥΠΟΥ ΚΑΙ ΜΕΣΩΝ 

ΜΑΖΙΚΗΣ ΕΝΗΜΕΡΩΣΗΣ 

ΝΙΚ. ΧΡΙΣΤΟΔΟΥΛΑΚΗΣ ΔΗΜΗΤΡΙΟΣ ΡΕΠΠΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ.ςτ 
θ-ΓΠ3ίΙ: \Λ/θβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































